“แบงก์ชาติฮ่องกง” ประกาศขึ้นดอกเบี้ย 0.25% ตามรอย “เฟด”
“แบงก์ชาติฮ่องกง” ประกาศขึ้นดอกเบี้ย 0.25% สู่ระดับ 5% ตามรอย “เฟด” เนื่องจากค่าเงินดอลลาร์ฮ่องกงผูกติดกับดอลลาร์สหรัฐ
“แบงก์ชาติฮ่องกง” ประกาศขึ้นดอกเบี้ย 0.25% สู่ระดับ 5% ตามรอย “เฟด”
2 ก.พ. 2566

ธนาคารกลางฮ่องกง (HKMA) ประกาศขึ้นอัตราดอกเบี้ยนโยบาย 0.25% สู่ระดับ 5% ในวันนี้ หลังจากธนาคารกลางสหรัฐ (เฟด) ปรับขึ้นอัตราดอกเบี้ยอีก 0.25% ในการประชุมเมื่อวานนี้ ที่ผ่านมานั้น HKMA ดำเนินนโยบายการเงินในแนวทางเดียวกับเฟด เนื่องจากค่าเงินดอลลาร์ฮ่องกงผูกติดกับดอลลาร์สหรัฐ
คณะกรรมการเฟดมีมติปรับขึ้นอัตราดอกเบี้ย 0.25% สู่ระดับ 4.50-4.75% ในการประชุมเมื่อวานนี้ ขณะที่นายพาวเวลกล่าวกับผู้สื่อข่าวว่า เงินเฟ้อในสหรัฐเริ่มชะลอตัวลง และเขามองว่าภาวะเงินเฟ้อที่ลดลง (Disinflationary) ในสหรัฐเริ่มปรากฏให้เห็นแล้วในขณะนี้
“แต่ถึงกระนั้นก็ตาม ขณะนี้ยังเร็วเกินไปที่จะประกาศชัยชนะในการต่อสู้กับเงินเฟ้อ โดยเราเพิ่งจะอยู่ในช่วงเริ่มต้นของภาวะเงินเฟ้อที่ลดลง แต่ภารกิจการต่อสู้กับเงินเฟ้อยังไม่จบ” นายพาวเวลกล่าว
ทั้งนี้ นายพาวเวลส่งสัญญาณว่า เฟดอาจจะไม่มีการปรับลดอัตราดอกเบี้ยในปีนี้ เหมือนกับที่นักวิเคราะห์ส่วนใหญ่คาดการณ์ไว้ โดยเขากล่าวว่า “เมื่อพิจารณาจากมุมมองของเราแล้ว ผมไม่คิดว่าเฟดจะปรับลดอัตราดอกเบี้ยในปีนี้”
 